Angela Merkel

La Angela Dorothea Kasner, cognossuda mej cont el nomm de Angela Merkel del nomm del sò primm marì (Amburgh, 17 de luj del 1954), l'è ona politega todesca.
Cressuda in de la Germania de l'Est, l'ha taccaa su a fà politega giamò quand che l'era ona tosanetta, e intrattant l'ha studiaa e la s'è laureada. L'è stada ona portavos del primm governo minga comunista de la Germania de l'Est (l'ultem governo prima de la reunificazion). L'ha tolt part a l'Union Cristiana Democratega, de la qual a l'è vegnuda presidenta in del 2000.
In del 2005 la s'è candidada ai elezion 'me primm minister, e l'ha governaa fina al 2009 in d'ona coalizion cont i socialdemocrategh. In del 2009 la s'è candidada ammò e l'ha vinciuu on'altra voeulta e infin a l'è restada cangelera fina al 8 de dicember 2021, quand che l'ha scernuu de retiràss de la politega e i elezion hinn vensgiuu de 'na coalizzion de sinistra, che la mett su 'me cangeler l'Olaf Scholz.

L'è stada vuna di personn pussee important de la politega europea e mondial. El giornal american Forbes Magazine l'ha dii che l'è la donna pussee potenta del mond. L'è vun di simboi de la renassida todesca dopp la reunificazion.

 Riferiment 
Angela Merkel - Treccani

Categoria:Nassud in Germania
Categoria:Prim minister todesch
Categoria:Politegh todesch
Categoria:Nassud in del 1954